Кайса Варг

Ганна Крысціна Варг, больш вядома як Кайса Варг (, Эрэбру — , Стакгольм) — шведскі аўтар кулінарнай кнігі, адна з самых вядомых кухараў у гісторыі Швецыі.

 Біяграфія 
Кайса Варг нарадзілася ў Эрэбру ў буржуазнай сям'і. Яе бацькамі былі Катарына Левіна і Андэрс Варг. Яе бацька памёр пасля працяглай хваробы, калі ёй было пяць гадоў.Martin Stugart. Den dyrkade köksgudinnan. „Dagens Nyheter”, s. 21, 1993-12-17 У 1710 годзе яе маці пабралася шлюбам з капітанам Эрыкам Росенстрэлем (), затым пераехала з дочкамі Ганнай Крысцінай і Ганнай Катарынай у дом у Фінспангу. Маці ў новым шлюбе нарадзіла яшчэ семярых дзяцей.Jan-Öjvind Swahn.Mamsellen vid hällen. „Populär Historia”. 6, 2003. ISSN 1102-0822

Невядома, чаму і калі Варг пакінула дом і пераехала ў Стакгольм, дзе яна працавала ў якасці гаспадыні і кухара ў шэрагу багатых дамоў. У 40-х гадах 18 стагоддзя працавала на кузіну Катарыны і яе мужа Леанарда Клінкаўстрэма, які меў дом у сталіцы.Agneta Helmius, Helena Kåks: Matkultur: Alla tiders kock. Nationalencyklopedin, 2004-02-17. Яны былі яе апошнімі працадаўцамі. У яе былі добрыя адносіны з імі. Леанард, які памёр у 1759 годзе, завяшчаў, што пасля яго смерці Кайса мае права жыць у яго доме.

Кайса Варг памерла ў 1769 годзе і была пахавана ў сямейнай грабніцы Клінкаўстрэмаў у царкве св. Клары ў Стакгольме.

 Публікацыі 
Першае выданне Hjelpreda I Hushållningen För Unga Fruentimber ("Дапаможнік для маладых хатніх гаспадынь") было апублікавана ў 1755 г. Верагодна, што грошы для фінансавання гэтага праекта, 5000 шведскіх рыксдалераў, Кайса Варг атрымала ў спадчыну ад маці, якая памерла ў гэтым годзе. Кніга змяшчала 800 рэцэптаўHans Kronbrink. Kokbokens pionjärer. „Dagens Nyheter”, s. 54, 2007-10-05. ISSN 1101-2447, а таксама парады аб хатніх справах, такіх як фарбаванне тканіны або вырабу свечак.Ingrid Eriksson. Cajsa Warg tog inte vad som helst. „Svenska Dagbladet”, s. 94, 2003-03-22. ISSN 1101-2412

Гэтая кніга выступала ў якасці асноўнага дапаможніка хатніх гаспадынь на працягу некалькіх пакаленняў, пакуль новае абсталяванне для кухні, якое з'явілася ў XX стагоддзі, не зрабіла яе састарэлай. Кніга таксама апісвае шведскую кухню, калі яшчэ шырока не ўжывалі бульбу, што робіць яе важным гістарычным дакументам.

 Памяць 
міні
У горадзе Эрэбру ў музеі драўляных будынкаў пад адкрытым небам Вадчэпінгу знаходзіцца дом дзяцінства Кайсы Варг.Borgarhuset. Länsstyrelsen Örebro län.